CELEX: 62019TN0526
Language: da
Date: 2019-07-25 00:00:00
Title: Sag T-526/19: Sag anlagt den 25. juli 2019 — Nord Stream 2 mod Parlamentet og Rådet

9.9.2019   
            
            
               DA
            
            
               Den Europæiske Unions Tidende
            
            
               C 305/70
            
         
      Sag anlagt den 25. juli 2019 — Nord Stream 2 mod Parlamentet og Rådet
      (Sag T-526/19)
      (2019/C 305/80)
      Processprog: engelsk
      
         Parter
      
      
         Sagsøger: Nord Stream 2 (Zug, Schweiz) (ved advokaterne L. Van den Hende og J. Penz samt solicitor M. Schonberg)
      
         Sagsøgte: Europa-Parlamentet og Rådet for Den Europæiske Union
      
         Sagsøgerens påstande
      
      
                  —
               
               
                  Annullation af Europa-Parlamentets og Rådets direktiv (EU) 2019/692 af 17. april 2019 i dets helhed.
               
            
                  —
               
               
                  Europa-Parlamentet og Rådet tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgeren anført seks anbringender.
      
                  1.
               
               
                  Første anbringende om tilsidesættelse af det generelle EU-retlige princip om ligebehandling, eftersom ændringsdirektivet efterlader sagsøgeren uden udsigt til undtagelser fra anvendelsen af reglerne i direktiv 2009/73/EF (1), til trods for den meget store investering, som allerede havde fundet sted på datoen for vedtagelsen af ændringsdirektivet og endog før det for første gang blev foreslået, mens alle andre eksisterende offshore import rørledninger har adgang til undtagelser.
               
            
                  2.
               
               
                  Andet anbringende om tilsidesættelse af det generelle EU-retlige proportionalitetsprincip, eftersom ændringsdirektivet er ude af stand til at nå de mål, der er fastsat heri, og under alle omstændigheder ikke kan bidrage tilstrækkeligt meningsfuldt til disse mål, som overgår de byrder, der pålægges heri.
               
            
                  3.
               
               
                  Tredje anbringende om tilsidesættelse af det generelle EU-retlige retssikkerhedsprincip, eftersom ændringsdirektivet ikke indarbejder passende tilpasninger for så vidt angår sagsøgerens særlige situation, men tværtimod er specielt konstrueret til at påvirke denne negativt.
               
            
                  4.
               
               
                  Fjerde anbringende om magtmisbrug, eftersom ændringsdirektivet blev vedtaget med et andet formål end de formål, med henblik på hvilke bemyndigelsen til at vedtaget dette blev tillagt.
               
            
                  5.
               
               
                  Femte anbringende om tilsidesættelse af væsentlige processuelle krav, eftersom ændringsdirektivet blev vedtaget i strid med de krav, der er fastsat i protokol nr. 1 til TUE og TEUF om de nationale parlamenters rolle i Den Europæiske Union, i protokol nr. 2 til TEU og TEUF om anvendelse af nærhedsprincippet og proportionalitetsprincippet og i den interinstitutionelle aftale om bedre lovgivning.
               
            
                  6.
               
               
                  Sjette anbringende om tilsidesættelse af begrundelsespligten, jf. artikel 296 TEUF.
               
            
         (1)  Europa-Parlamentets og Rådets direktiv 2009/73/EF af 13.7.2009 om fælles regler for det indre marked for naturgas og om ophævelse af direktiv 2003/55/EF (EUT L 211 af 14.8.2009, s. 94).